पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान सरकार के निर्देशानुसार कोरोना जागरूकता अभियान अब हर घर-घर पहुंच कर चलाया जा रहा हैं। शहर के वार्ड 24 के बीएलओ अर्जुन तंवर ने बताया कि कोरोना जागरूकता, मुख्यमंत्री चिरंजीवी योजना एवं कोरोना टीकाकरण को लेकर वार्ड 24 में लोगों के घर-घर जाकर जन जागरूकता अभियान चलाया जा रहा है।
इस अभियान के दौरान लोगों के घरों में पहुंचकर टीकाकरण की जानकारी देने के साथ ही टीकाकरण को लेकर फैलाई जा रही अफवाह से दूर रहने की बात कही। उन्होंने बताया कि लोगों में टीके को लेकर जागरूकता जरूरी हैं। कोरोना से बचाव के लिए लोगों को टीकाकरण करवाना चाहिए। मुख्यमंत्री चिरंजीवी योजना में भी अपना रजिस्ट्रेशन करवाने की अपील की।
जन जागरूकता अभियान के दौरान बांकाराम चौधरी, अर्जुन तंवर, हरीसिंह, हरीश, जमना चौधरी सहित कई सरकारी कार्मिक उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn